
[bookmark: Sujet][bookmark: References]Eiropas Parlamenta 2025. gada 22. maija normatīvā rezolūcija par priekšlikumu Eiropas Parlamenta un Padomes lēmumam, ar ko attiecībā uz Moldovas Republikā lopbarības augu sēklu ražošanas augiem veiktu lauka apskašu līdzvērtīgumu un attiecībā uz Moldovas Republikā ražotu lopbarības augu sēklu līdzvērtīgumu, un attiecībā uz Ukrainā biešu un eļļas augu sēklu ražošanas augiem veiktu lauka apskašu līdzvērtīgumu un attiecībā uz Ukrainā ražotu biešu sēklu un eļļas augu sēklu līdzvērtīgumu groza Padomes Lēmumu 2003/17/EK (COM(2024)0052 – C9-0026/2024 – 2024/0027(COD))
(Parastā likumdošanas procedūra: pirmais lasījums)
Eiropas Parlaments,
–	ņemot vērā Komisijas priekšlikumu Eiropas Parlamentam un Padomei (COM(2024)0052),
–	ņemot vērā Līguma par Eiropas Savienības darbību 294. panta 2. punktu un 43. panta 2. punktu, saskaņā ar kuriem Komisija tam ir iesniegusi priekšlikumu (C9-0026/2024),
–	ņemot vērā Līguma par Eiropas Savienības darbību 294. panta 3. punktu,
–	ņemot vērā Eiropas Ekonomikas un sociālo lietu komitejas 2024. gada 20. marta atzinumu[footnoteRef:1],  [1:  	OV C, C/2024/3386, 31.5.2024., ELI: http://data.europa.eu/eli/C/2024/3386/oj.] 

–	ņemot vērā Padomes pārstāvja 2025. gada 30. aprīļa vēstulē pausto apņemšanos apstiprināt Eiropas Parlamenta nostāju saskaņā ar Līguma par Eiropas Savienības darbību 294. panta 4. punktu,
–	ņemot vērā Reglamenta 60. pantu,
–	ņemot vērā Lauksaimniecības un lauku attīstības komitejas ziņojumu (A10-0043/2025),
1.	pieņem pirmajā lasījumā turpmāk izklāstīto nostāju;
2.	prasa Komisijai priekšlikumu Parlamentam iesniegt vēlreiz, ja tā savu priekšlikumu aizstāj, būtiski groza vai ir paredzējusi to būtiski grozīt;
3.	uzdod priekšsēdētājai Parlamenta nostāju nosūtīt Padomei un Komisijai, kā arī dalībvalstu parlamentiem.

